CELEX: C2005/182/72
Language: et
Date: 2005-07-23 00:00:00
Title: Kohtuasi T-173/05: Martine Heus'i 27. aprilli 2005. aasta hagi Euroopa Ühenduste Komisjoni vastu

23.7.2005   
            
            
               ET
            
            
               Euroopa Liidu Teataja
            
            
               C 182/39
            
         Martine Heus'i 27. aprilli 2005. aasta hagi Euroopa Ühenduste Komisjoni vastu
   (Kohtuasi T-173/05)
   (2005/C 182/72)
   Kohtumenetluse keel: prantsuse
   Martine Heus, elukoht Anderlecht (Belgia), esitas 27. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Lucas Vogel.
   Hageja palub esimese astme kohtul:
   
               1.
            
            
               tühistada ametisse nimetava asutuse 7. jaanuari 2005. aasta otsus, millega lükati tagasi hageja 18. oktoobril 2004 esitatud kaebus konkursi COM/PC/04 konkursikomisjoni esimehe 19. juuli 2004. aasta otsuse peale, millega ei lubatud hagejal eelnimetatud konkursist osa võtta;
            
         
               2.
            
            
               tühistada vajalikul määral konkursi COM/PC/04 valimiskogu esimehe 19. juuli 2004. aasta eelnimetatud otsus;
            
         
               3.
            
            
               mõista kohtukulud välja kostjalt.
            
         Õiguslikud alused ja peamised argumendid
   Hagejal ei lubatud osaleda konkursil COM/PC/04 põhjusel, et tal ei ole täidetud viieaastase teenistusstaaži tingimus komisjonis või mõnes teises institutsioonis, kuna konkursikomisjon ei võtnud arvesse ajavahemikku, mil hageja töötas komisjonis ajutise töötajana.
   Oma hagi toetuseks viitab hageja nii personalieeskirjade artikli 27 ja artikli 29 lõike 1 rikkumisele kui ka ilmsele hindamisveale, kuna vaidlustatud otsuste ja ametisse nimetava asutuse konkursiteate tõlgenduse tagajärjel eemaldati hageja konkursilt vanade personalieeskirjade alusel (lepinguline töötaja, mitte teenistuja).
   Hageja osundab samuti mittediskrimineerimise põhimõtte rikkumisele, kuna teistel kandidaatidel lubati vaidlusaluste kriteeriumide alusel konkursil osaleda, kuigi neil oli vähem oskusi või lühem töökogemus komisjonis.